AJUDES PER A SUFRAGAR DESPESES DE MATRÍCULA EN ELS ESTUDIS DEL PROGRAMA DE DOCTORAT EN CIÈNCIA DE MATERIALS DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/6308)
  + [Valencià](/va/acuerdo/6308)






Selector de idioma

Leer

* [Español](/es/acuerdo/6308)
* [Valencià](/va/acuerdo/6308)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDES PER A SUFRAGAR DESPESES DE MATRÍCULA EN ELS ESTUDIS DEL PROGRAMA DE DOCTORAT EN CIÈNCIA DE MATERIALS DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
================================================================================================================================================================================================

Secretaria General

Butlletí Oficial Universitat d'Alacant





AJUDES PER A SUFRAGAR DESPESES DE MATRÍCULA EN ELS ESTUDIS DEL PROGRAMA DE DOCTORAT EN CIÈNCIA DE MATERIALS DE LA UNIVERSITAT D'ALACANT

Data d'aprovació
:   31/03/2021

Data de publicació
:   31/03/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=6308.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/6308)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/6308)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDES PER A SUFRAGAR DESPESES DE MATRÍCULA EN ELS ESTUDIS DEL PROGRAMA DE DOCTORAT EN CIÈNCIA DE MATERIALS DE LA UNIVERSITAT D'ALACANT&url=https://www.boua.ua.es/va/acuerdo/6308)

**Títol:** AJUDES PER A SUFRAGAR DESPESES DE MATRÍCULA EN ELS ESTUDIS DEL PROGRAMA DE DOCTORAT EN CIÈNCIA DE MATERIALS DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 31 de març de 2021

AJUDES PER A SUFRAGAR DESPESES DE MATRÍCULA EN ELS ESTUDIS DEL PROGRAMA DE DOCTORAT EN CIÈNCIA DE MATERIALS DE LA UNIVERSITAT D’ALACANT

1. Objecte

L’objecte d’aquestes ajudes és sufragar, totalment o parcial, les despeses de matrícula en el Programa de Doctorat en Ciència de Materials de la Universitat d’Alacant (UA) en el curs 2020-2021.

La concessió de les ajudes es realitzarà en règim de concurrència competitiva com es descriu en l’apartat 5 d’aquesta convocatòria.

2. Persones beneficiàries

Podrà sol·licitar aquesta ajuda l’alumnat matriculat en el Programa de Doctorat en Ciència de Materials de la UA en el curs acadèmic 2020-2021. Les sol·licituds es podran fer en qualsevol any de matrícula en el Programa de Doctorat.

3. Quantia i característiques de les ajudes

S’ofereixen 10 ajudes de 300 €.

4. Formalització de sol·licituds i documentació que cal presentar

La documentació que cal presentar es:

- El formulari de sol·licitud, que es pot descarregar en l’apartat “informació per a l’alumne” de l’adreça web següent:

<https://iuma.ua.es/va/pd-en-ciencia-de-materials.html>

- Una declaració jurada de no ser beneficiària o beneficiari d’una altra ajuda finançada amb fons públics o privats per a la mateixa finalitat.

Les sol·licituds aniran dirigides a l’Institut Universitari de Materials (IUMA) i s’han de presentar, o be mitjançant el registre electrònic de la UA:

(<https://sar.ua.es/es/registro/registro-electronico/registro-electronico.html>),

o be presencialment al Registre General de la UA.

Els interessats que presenten sol·licitud d’ajuda en aquesta convocatòria autoritzen l’Institut Universitari de Materials a sol·licitar informació a l’Escola de Doctorat sobre l’expedient d’aquests.

La convocatòria es publicarà al BOUA. El termini d’inscripció s’inicia l’endemà de la publicació d’aquesta convocatòria en el BOUA i finalitza a les 23:59 h del divendres 28 de maig de 2021.

5. Selecció dels candidats

La baremació dels candidats la farà una comissió d'avaluació denominada “Comité Científic Intern del IUMA”, constituïda per la directora i la secretària del IUMA i els directors dels cinc grups d’investigació del IUMA. Per a la selecció de candidats es tindrà en compte el següent:

1. Tindran preferència els sol·licitants que no hagen obtingut aquesta ajuda en cursos anteriors.  
2. Les ajudes es concediran a les persones candidates amb més nota mitjana en el seu expedient acadèmic d’accés al doctorat (llicenciatura, enginyeria o grau i màster i, si escau, complements de formació).

La nota mitjana es calcularà tenint en compte tant les notes de llicenciatura/enginyeria/grau, com de postgrau, d’acord amb la fórmula que s’indica a continuació (que determina la nota mitjana ponderada en considerar la puntuació i el nombre de crèdits de cada assignatura):

Nota mitjana: (∑PaxNCa)/NCt

Pa= Puntuació de cada assignatura, d’acord amb l’expedient acadèmic

NCa= Nombre de crèdits de l’assignatura

NCt= Nombre de crèdits totals cursats

Si en l’expedient no figura la qualificació numèrica, s’aplicarà el criteri següent: aprovat = 5,5 punts; notable = 7,5 punts; excel·lent = 9 punts i matrícula d’honor = 10 punts.

En cas de títols estrangers el sol·licitant haurà d’aportar declaració d’equivalència de nota mitjana d’estudis universitaris fets en centres estrangers, generada a través de l’aplicació del ministeri i disponible en la pàgina següent:

<http://www.educacionyfp.gob.es/servicios-al-ciudadano-mecd/catalogo/educacion/gestiontitulos/estudios-universitarios/titulos-extranjeros/equivalencia-notas-medias.html>

No es tindran en compte els crèdits que, segons els plans d’estudi, només puguen qualificar-se com a “apte”, ni el reconeixement de crèdits en el qual no hi haja qualificació.

Seran excloses les persones candidates que hagen obtingut una altra ajuda amb fons públics o privats per a la mateixa finalitat o hagen obtingut una beca, ajuda o contracte regulats per bases que contemplen l’exempció de taxes dels estudis de doctorat.

Atés el principi de transparència recollit en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web “https://iuma.ua.es/va/”, substituint la notificació a les persones interessades i produint els mateixos efectes.

6. Resolució

El termini de resolució acabarà el dia 15 de setembre, inclòs.. La resolució es publicarà en la pàgina web de l’Institut Universitari de Materials (https://iuma.ua.es/va/).

7. Marc legal i pressupostari

La dotació màxima per a aquesta convocatòria és de 3000 € i es troba consignada en el Capítol 4 del pressupost de l’Institut Universitari de Materials, orgànica 041104B001. L’execució d’aquesta dotació està supeditada a la disposició de liquiditat de la UA.

La subvenció assignada a cada ajuda s’ajustarà al que disposa la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

8. Justificació

La justificació de la destinació de l'ajuda al compliment de la seua finalitat, serà prèvia a la concessió, mitjançant la comprovació dels requisits exigits per a l'adjudicació.

9. Protecció de dades

De conformitat amb el que disposa la legislació vigent en matèria de protecció de dades, se li comunica que la Universitat d'Alacant inserirà les dades personals en l'activitat de tractament 0106 - Concessió de beques pròpies Màster-, i tractarà les dades aportades en aquesta sol·licitud, així com aquells continguts en la documentació que l'acompanye, amb la finalitat de gestionar i tramitar les sol·licituds de participació en la convocatòria com a aspirant a l'ajuda per a sufragar les despeses de matrícula en els estudis del programa de doctorat en Ciència de Materials de la Universitat d'Alacant, destinada a estudiants de postgrau.

La legitimació d'aquest tractament es basa en el compliment d'una missió realitzada en interés públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats les seues dades no podran ser cedides, excepte obligació legal. Les seues dades podran ser facilitades al Comité Científic intern del IUMA, per a la valoració de les sol·licituds, a altres Institucions Universitàries, Administracions competents en matèria universitària, en el Portal de Transparència, en Butlletins oficials, o webs sites institucionals de la UA, com l'adreça web del IUMA.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica (<https://seuelectronica.ua.es>).

Pot consultar la informació addicional i detallada sobre Protecció de dades, els seus drets i la Política de Privacitat de la Universitat d'Alacant en el següent enllaç: <https://seuelectronica.ua.es/es/privacidad.html>.

10. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós‐administratiu davant el jutjat del contenciós‐administratiu d'Alacant que resulte competent, en el termini de dos mesos comptats a partir de l'endemà de la data de publicació, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, 6.4 de la llei Orgànica 6/2001, de 21 de desembre, d'Universitats i 46 de la Llei 29/1998, de 13 de juliol, Reguladora de la Jurisdicció Contenciós‐Administrativa i potestativament es podrà interposar recurs de reposició en el termini d'un mes comptat a partir de l'endemà de la data de publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici d’utilitzar qualsevol altra via que es considere oportuna. Davant les actuacions definitives de la Comissió de valoració podrà interposar-se un recurs d'alçada previst en l'article 121 de la Llei 39/2015, en el termini d'un mes comptat des de l'endemà de la data de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho.

No es podrà presentar recurs davant aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit sí seran susceptibles del recurs corresponent.

Alacant, 31 de març de 2021

La Rectora,

P.D. de firma, el Vicerector d’Investigació

(Resolució de 22 de desembre de 2020)

Juan Mora Pastor





[Carretera Sant Vicent del Raspeig s/n  
03418 Sant Vicent del Raspeig - Alacant  
 Tel. 29 812 2228 - Fax 98 860 2982](https://www.google.es/maps/@92.171756,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12202&trk=tyah&trkInfo=tarId%5Q4831751408966%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)